**CONTRACT DE PRESTARI SERVICII**

**nr. \_\_\_\_\_\_\_ data \_\_\_\_\_\_\_\_\_\_\_\_\_**

**Servicii de elaborare „ STUDIU DE FEZABILITATE PRIVIND PROIECTUL “ÎNFIINȚAREA UNUI CENTRU INTEGRAT DE COLECTARE SEPARATĂ PRIN APORT VOLUNTAR DESTINAT AGLOMERĂRII URBANE DIN MUNICIPIUL PLOIEȘTI”– PNRR- C3- Managementul deșeurilor”**

În temeiul prevederilor Legii nr. 98/2016 privind achizitiile publice, cu modificarile si completarile ulterioare, s-a încheiat prezentul contract de prestari servicii, între:

**1. Părţile contractante**

**MUNICIPIUL PLOIESTI,** cu sediul in Ploiesti, Piata Eroilor nr.1A, cod postal 100316, telefon: 0244-516699, fax: 0244-510736, cod fiscal: 2844855, cont RO13TREZ24A650401710130X deschis la Trezoreria Ploiesti, reprezentat prin dl. Andrei-Liviu Volosevici, Primar, in calitate de **ACHIZITOR**, pe de o parte

Şi

**………………………………………**., cu sediul in…………………., Str………………………… nr. ……, numar telefon……………….., e-mail:………………………….., număr de înmatriculare la Oficiul Registrului Comertului………………………………….., cod fiscal…………………………….., cont ………………………………………….. deschis la Trezoreria…………………………, reprezentata prin ……………………………, Administrator, în calitate de Prestator, pe de altă parte,

**2. Definiţii**

2.1 - În prezentul contract următorii termeni vor fi interpretaţi astfel:

a) *contract* - prezentul contract şi toate anexele sale;

b) *achizitor şi prestator* - părţile contractante, aşa cum sunt acestea numite în prezentul contract;

c) *preţul contractului* - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d) *servicii* - activităţi a căror prestare face obiect al contractului;

e) *produse* - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f) *forţa majoră* - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

g) *zi* - zi calendaristică; an - 365 de zile.

**3. Interpretare**

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

**Clauze obligatorii**

**4. *Obiectul contractului***

4.1. - Prestatorul se obligă să presteze Servicii de elaborare „ STUDIU DE FEZABILITATE PRIVIND PROIECTUL “ÎNFIINȚAREA UNUI CENTRU INTEGRAT DE COLECTARE SEPARATĂ PRIN APORT VOLUNTAR DESTINAT AGLOMERĂRII URBANE DIN MUNICIPIUL PLOIEȘTI”– PNRR- C3- Managementul deșeurilor”,in conformitate cu obligaţiile asumate prin prezentul contract cu cerintele Caietului de sarcini.

4.2. - Achizitorul se obligă să plătească prestatorului preţul convenit pentru îndeplinirea contractului de servicii, in termenul prevazut in contract.

**5. *Preţul contractului***

*5.1.* Preţul convenit pentru îndeplinirea contractului, plătibil prestatorului de către achizitor, este **.................................** **lei, fara TVA**.

5.2 Platile vor fi efectuate de catre beneficar catre Prestator numai pe baza facturilor insotite de documente justificative.

5.3 - Plata se va efectua, conform mecanismului de efectuare al plăților din cadrul PNRR- Componenta C 3, după aprobarea cererii de transfer de către coordonatorul de reformă și după aprobarea SF-ului prin HCL.

**6. *Durata contractului***

6.1. Contractul produce efecte de la data inregistrarii la autoritatea contractanta, dupa semnarea acestuia de catre ambele parti, pâna la îndeplinirea integrală a obligaţiilor de către parţile contractante.

**7. *Executarea contractului***

7.1 – (1) Termenul de prestare a serviciilor: 60 zile de la data ordinului de începere, conform cerintelor caietului de sarcini.

(2) Studiul de Fezabilitate va respecta structura Hotărârii Guvernului nr.907/29.11.2016, cu modificările și completările ulterioare, privind etapele de elaborare și conținutul cadru al documentațiilor tehnico-economice aferente obiectivelor/proiectelor de investiții finantate din fonduri publice.

**8. *Documentele contractului***

a) caietul de sarcini;

b) propunerea tehnico-financiara

c) garantia de buna executie;

d) fisa detaliu cumparare directa din SEAP;

e) acte aditionale, daca exista.

alte documente

**9. *Obligaţiile principale ale prestatorului***

9.1 – Prestatorul se obliga sa presteze serviciile in conformitate cu normele legale in vigoare, la standardele şi sau performanţele mentionate în oferta, precum si cu cerintele Caietului de sarcini, anexe la contract.

9.2 – (1) Continutul documentatiei care face obiectul prestarii serviciilor este urmatorul:

(i) Ridicare topo cu viza OCPI;

(ii) Realizarea documentaţiilor și obţinerea de avize şi acorduri conform Certificatului de Urbanism;

(iii) Obținerea avizelor și acordurilor solicitate prin Certificatul de Urbanism (faza SF);

(iv) Studiul de Fezabilitate realizat în conformitate cu prevederile prezentului Caiet de Sarcini;

(v) Realizarea Studiului de Impact privind sănătatea populației în concordanță cu prevederile Ordinului nr. 1.257 din 10 aprilie 2023 pentru modificarea Normelor de igienă și sănătate publică privind mediul de viață al populației, aprobate prin Ordinul ministrului sănătății nr. 119/2014 – cu specialiști proprii sau terți acreditați de Ministerul Sanatatii pentru studii privind impactul sanatatii populatiei;

(vi) Realizarea Studiului de impact asupra mediului conform Legii nr. 292 din 3 decembrie 2018 privind evaluarea impactului anumitor proiecte publice și private asupra Mediului;

(2) Întreaga documentație va ține cont de măsurile privind respectarea obligațiilor prevăzute în PNRR pentru implementarea principiului « Do No Significant Harm (DNSH) » și va prezenta documentele justificative aferente.

9.3 – (1) Prestatorul are obligatia de a preda achizitorului Documentatia pe baza de proces-verbal de predare-primire, incheiat in. 4 (patru) exemplare scrise, originale și un exemplar în format electronic - partea scrisă sub forma de fișiere tip .doc, .docx sau .pdf, cu posibilitate de căutare în cuprinsul documentului, iar partea desenată în format dwg sau vsd(visio), etc.

(2) Studiul va reliefa modalitățile de preluare si colectare separată pe tipuri de deșeuri, așa cum sunt descrise în Ghidul Solicitantului și în legislația relevanta în care se va ține cont de transportul și manipularea deșeurilor, responsabilitățile celor ce colectează, transportă și predau deșeurile la centrul de colectare, modalitatea de realizare încărcării/descărcării containerelor din/în zonele de colectare și stocare temporară.

9.4 (1) Prestatorul va obtine Autorizatia de Construire si toate avizele solicitate prin Certificatul de urbanism, necesare realizarii proiectului propus.

(2) După predarea documentației - faza S.F., prestatorul are obligația de a fi prezent și de a o susține în fața Comisiei Tehnico Economice de Avizare a beneficiarului. În cazul în care există observații sau apar neconformități evidențiate de reprezentanții Comisiei Tehnico Economice de Avizare a beneficiarului, remedierile documentației intră în atribuțiile prestatorului și se vor soluționa de câte ori îi este solicitat fără costuri suplimentare.

(3) In cazul in care exista observatii sau apar neconformitati evidentiate de reprezentantii Comisiei Tehnico Economice de Avizare a beneficiarului, remedierile documentatiei intra in atributiile prestatorului si se vor solutiona de catre acesta in maxim 5 (cinci) zile de la notificarea beneficiarului.

(4) Acceptarea documentatiei se va realiza odata cu adoptarea Hotararii de Consiliu Local al Municipiului Ploiesti de aprobare a SF-ului si a indicatorilor tehnico-economici.

(5) Documentatiile elaborate vor fi proprietatea exclusiva a autoritatii contractante si un pot fi utilizate de catre prestator.

9.5 Prestatorul se obliga sa presteze serviciile in conformitate cu cerintele caietului de sarcini .

9.6 Prestatorul este pe deplin responsabil pentru prestarea serviciilor in conformitate cu contractul de prestare, cerintele caietului de sarcini, ofertei depuse si prevederilor legislative specifice aplicabile in domeniu. Totodata este raspunzator atat de siguranta tuturor operatuinilor si metodelor de prestare utilizate, cat si de calitatea personalului folosit pe toata durata contractului , conform cerinteleo caietului de sarcini si ofertei depuse, cu privire la personalul necesar pentru indeplinirea obiectului contractului.

9.7 Prestatorul se obliga sa predea Devizul general al investiției cu defalcarea valorii aferente cheltuielilor eligibile din PNRR pe capitole și subcapitole de cheltuieli conform HG 907/2016 și a valorii TVA aferentă acestor tipuri de cheltuieli, inclusiv a cheltuielilor neeligibile si TVA aferente acestora.

9.8 Prestatorul va revizui, dacă va fi cazul, fără costuri suplimentare, documentațiile ce fac obiectul contractului în funcție de cerințele avizatorilor și/sau autorităților implicate în autorizare funcționării investiției. De asemenea Devizul general al investiției va fi revizuit, fără costuri suplimentare, ori de câte ori va fi necesar.

9.5 – Prestatorul se obligă să despagubească achizitorul împotriva oricăror:

i) reclamaţii şi acţiuni în justiţie, ce rezultă din încalcarea unor drepturi de proprietate intelectuală, şi

ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încalcare rezultă din culpa achizitorului.

***10*. *Terti sustinatori (daca este cazul)***

10.1 - In cazul in care prestatorul intampina dificultati, sau este in imposibilitatea derularii contractului pentru partea de contract pentru care a primit sustinere din partea tertului sustinator, tertul sustinator se obliga sa asigure indeplinirea completa si reglementara a obligatiilor contractuale, prin implicarea directa pentru acea parte a contractului pentru care prestatorul a primit sustinere din partea tertului sustinator.

10.2 - Achizitorul va urmari orice pretentie la daune pe care prestatorul ar putea sa o aiba impotriva tertului sustinator, pentru nerespectarea obligatiilor asumate prin angajamentul ferm de sustinere.

10.3 - In cazul in care pe perioada derularii contractului va fi necesara interventia tertului sustinator, aceasta se va face prin Act aditional semnat intre autoritatea contractanta, tertul sustinator si prestator. Dupa incheierea Actului aditional, termenul de mobilizare a tuturor resurselor in vederea ducerii la indeplinire a contractului este de maxim 5 zile lucratoare de la data semnarii Actului aditional.

10.4- Tertul sustinator va raspunde pentru prejudiciile cauzate achizitorului, ca urmare a nerespectarii obligatiilor prevazute in angajamentul ferm de sustinere, achizitorul avand posibilitatea de actiune directa impotriva tertului sustinator.

***11. Obligaţiile principale ale achizitorului***

11.1 - Achizitorul se obligă să plătească preţul convenit în prezentul contract pentru serviciile prestate, conform mecanismului de efectuare al plăților din cadrul PNRR- Componenta C 3, după aprobarea cererii de transfer de către coordonatorul de reformă, in termen de maxim 30 de zile de la data primirii facturii, emisa după aprobarea SF-ului si a indicatorilor tehnico-economici prin Hotarare a Consiliului Local al Municipiului Ploiesti.

11.2 - Pe parcursul derulării contractului de prestări servicii, Autoritatea Contractanta va pune la dispoziția Prestatorului toate documentele de care dispune, necesare pentru buna desfășurare a activităților.

11.3 - Achizitorul se obligă să recepţioneze serviciile prestate în termenul convenit.

***12. Sancţiuni pentru neindeplinirea culpabilă a obligaţiilor***

12.1 – (1) În cazul în care, prestatorul nu îşi îndeplineşte la termen obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu 0,1% din valoarea, fara TVA, corespunzatoare partii de contract neexecutata, pe fiecare zi de intarziere.

(2) – In cazul in care cota procentuala prevazuta la alin.(1) este mai mica decat valoarea cotei procentuale minime stabilita in functie de rata dobanzii de referinta a B.N.R. la data calcularii penalitatilor, atunci se va aplica procentul minim raportat la dobanda de referina a B.N.R., in conformitate cu prevederile art. 3 alin.(21) din O.G. nr. 13/2011.

12.2 – (1) În cazul în care achizitorul nu onorează facturile în termenul convenit la art. 11.1, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată pentru fiecare zi de intarziere.

(2) – In cazul aparitiei unor motive neimputabile achizitorului din care rezulta imposibilitatea obiectiva de a onora facturile in termenul prevazut la art. 11.1, acesta va notifica prestatorului situatia intervenita, partile avand posibilitatea de a incheia un act aditional prin care sa prelungeasca perioada de 30 de zile.

12.3 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

*12.4 - Pact comisoriu*

(1) In caz de neexecutare, executare necorespunzatoare a obligatiilor contractuale principale (art.9) de catre prestator, precum si al intarzierii in indeplinirea obligatiilor o perioada mai mare de 30 zile de la data scadentei, achizitorul are dreptul de a considera contractul reziliat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre achizitor prestatorului si numai daca prestatorul nu a remediat respectiva incalcare inauntrul termenului indicat in notificare.

(2) In cazurile de neexecutare, executare necorespunzatoare ori intarziere in indeplinirea obligatiilor o perioada mai mare de 30 zile, prestatorul datoreaza daune compensatorii, care se determina astfel:

(i) pentru neexecutarea totala a obligatiilor asumate si/sau care ii revin, prestatorul are obligatia de a plati achizitorului, cu titlu de daune compensatorii, o suma in cuantum de 15% din pretul total, fara TVA, al contractului;

(ii) in cazul in care executarea este numai partiala si este corespunzatoare, daunele reprezinta 15% din valoarea serviciilor neprestate la care se adauga, daca este cazul, si penalitati de intarziere calculate de la data scadentei obligatiei neindeplinite pana la data la care a intervenit rezilierea. Daca nu se poate stabili proportia serviciilor neprestate, prestatorul datoreaza achizitorului daune compensatorii in cuantum de 10% din pretul total, fara TVA, al contractului;

(iii) in cazul in care executarea este partiala si, totodata, necorespunzatoare, prestatorul datoreaza achizitorului, cu titlu de daune compensatorii, o suma in cuantum de 15% din valoarea totala, fara TVA, a contractului, la care se adauga, daca este cazul, si penalitati de intarziere calculate de la data scadentei obligatiei neindeplinite pana la data la care a intervenit rezilierea.

*12.5 - Pact comisoriu*

(1) In caz de neexecutare, executare necorespunzatoare a obligatiilor contractuale principale (art.11) de catre achizitor, precum si al intarzierii in indeplinirea obligatiilor o perioada mai mare de 30 zile de la data scadentei, prestatorul are dreptul de a considera contractul desfiintat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre prestator achizitorului si numai daca achizitorul nu a remediat respectiva incalcare inauntrul termenului indicat in notificare ori, desi respectiva remediere s-a produs, aceasta nu mai poate asigura indeplinirea obiectului contractului.

(2) In caz de reziliere a contractului, achizitorul datoreaza prestatorului, cu titlu de daune compensatorii o suma egala cu 15% din valoarea contractului, fara TVA.

12.6 - Daunele prevazute la art.12.1 si art.12.4 se vor scadea, in principal, din obligatiile de plata scadente pe care achizitorul le are fata de prestator si/sau vor fi acoperite prin executarea garantiei de buna executie (daca acestea nu sunt indestulatoare pentru acoperirea prejudiciului achizitorul va actiona conform art. 25).

***Clauze specifice***

***13. Garanţia de bună execuţie a contractului***

13.1 - (1) Prestatorul se obligă să constituie garanţia de bună execuţie a contractului în cuantum de 10% din valoarea, fara TVA, a contractului, pentru perioada de derulare a contractului.

(2) Garantia de buna executie se constituie de catre Prestator in scopul asigurarii Achizitorului de indeplinirea cantitativa, calitativa si in perioada convenita a contractului.

(3) - Garantia astfel constituita este destinata acoperirii eventualelor prejudicii suferite de Achizitor in executarea prezentului contract precum si in cazul prejudiciilor produse in realizarea obiectului contractului, din vina Prestatorului, ori in alte situatii prevazute de lege. In cazul in care prejudiciul produs Achizitorului este mai mare decat cuantumul garantiei de buna executie, prestatorul este obligat sa-l despagubesca pe Achizitor integral si intocmai.

(4) Modul de constituire a garantiei de buna executie: in termen de 5 zile lucrătoare de la data semnarii contractului, intr-una dintre formele prevazute la art. 154, alin (4) din din Legea nr. 98/2016 privind achiziţiile publice, actualizata, coroborat cu art. 40 alin. (4)-(9) din H.G. nr. 395/ 2016, actualizata. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică/contractului subsecvent.

(5) Garanţia de bună execuţie trebuie să fie irevocabilă, necondiţionată şi se constituie prin:

a) virament bancar;

b) instrumente de garantare emise în condiţiile legii astfel:

(i) scrisori de garanţie emise de instituţii de credit bancare din România sau din alt stat;

(ii) scrisori de garanţie emise de instituţii financiare nebancare din România sau din alt stat pentru achiziţiile de lucrări a căror valoare estimată este mai mică sau egală cu 40.000.000 lei fără TVA şi respectiv pentru achiziţiile de produse sau servicii a căror valoare estimată este mai mică sau egală cu 7.000.000 lei fără TVA;

(iii)asigurări de garanţii emise:

- fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;

- fie de societăţi de asigurare din state terţe prin sucursale autorizate în România de către Autoritatea de Supraveghere Financiară;

c) depunerea la casierie a unor sume în numerar dacă valoarea este mai mică de 5.000 lei;

d) reţineri succesive din sumele datorate pentru facturi parţiale, în cazul garanţiei de bună execuţie;

In aceasta situatie Prestatorul are obligatia de a deschide la unitatea Trezoreriei Statului din cadrul organului fiscal competent in administrarea acestuia, a unui cont de disponibil la dispozitia Achizitorului. Suma initiala care se depune de catre Prestator in contul de disponibil astfel deschis nu trebuie sa fie mai mica de 0,5% din pretul, fara TVA, al contractului.

e)combinarea a două sau mai multe dintre modalităţile de constituire prevăzute la lit. a)-c), în cazul garanţiei de bună execuţie.

*Ofertantul va specifica modalitatea pentru care opteaza in cadrul Declaratiei privind insusirea sau formularea de amendamente referitoare la formularul contractului de servicii (numai in ceea ce priveste clauzele specifice);*

(6) In cazul neindeplinirii obligatiei prevazute la alineatele precedente, Achizitorul are dreptul de a aplica sanctiunea instituita de art.12.4.

13.2 - Achizitorul se obligă să emită ordinul de începere a contractului numai după ce prestatorul a făcut dovada constituirii garanţiei de bună execuţie, in termenul prevazut la art. 13.1 alin. (4).

13.3 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

13.4 – Autoritatea contractanta are obligatia de a restitui valoarea garanţiei de bună execuţie aferente serviciilor prestate, conform dispozitiilor art.1542, alin. (3), lit. a), din Legea nr. 98/2016 privind achiziţiile publice, actualizata.

***14. Alte responsabilităţi ale prestatorului***

14.1 - (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevazută în contract sau se poate deduce în mod rezonabil din contract.

(3) Prestatorul intelege ca toate drepturile de proprietate intelectuala asupra documentatiei tehnice faza S.F. - PRIVIND PROIECTUL “ÎNFIINȚAREA UNUI CENTRU INTEGRAT DE COLECTARE SEPARATĂ PRIN APORT VOLUNTAR DESTINAT AGLOMERĂRII URBANE DIN MUNICIPIUL PLOIEȘTI”**,** precum si asupra celorlalte documente întocmite se transfera integral Autorității Contractante, odata cu plata serviciilor.

(4) Prestatorul are obligația de a propune Autorității Contractante spre aprobare, ca înlocuitor, un expert care are cel puțin aceleași aptitudini, calificări si același nivel de experiența profesionala ca expertul înlocuit, in termen de maxim 5 zile de la intervenția situației care necesita înlocuirea expertului respectiv.

14.2 - Prestatorul este pe deplin responsabil pentru prestarea serviciilor în conformitate cu termenul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

14.3 - Prestatorul se obliga sa emita factura cel tarziu pana in cea de-a 15-a zi a lunii urmatoare celei in care s-a prestat serviciul (conform art. 319 alin.16 Cod Fiscal).

***15. Alte responsabilităţi ale achizitorului***

15.1 - Achizitorul se obligă să pună la dispoziţia prestatorului orice facilităţi şi/sau informaţii pe care acesta le solicita şi pe care le considera necesare îndeplinirii contractului.

15.2 - Plata se va efectua, conform mecanismului de efectuare al plăților din cadrul PNRR- Componenta C3, respectând normele metodologice de aplicare a prevederilor Ordonanţei de urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de Redresare şi Rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului Naţional de Redresare şi Rezilienţă necesar României pentru accesarea de fonduri externe rambursabile şi nerambursabile în cadrul Mecanismului de Redresare şi Rezilienţă din 14.02.2022, cu completările ulterioare.

***16. Recepţie şi verificări***

16.1– Achizitorul prin reprezentantii sai imputerniciti verifica modul de prestare a serviciilor pentru a stabili conformitatea lor cu specificatiile tehnice si prevederile din propunerea tehnică şi din Caietul de sarcini.

16.2 – Acceptarea documentației se va realiza odată cu emiterea Hotărârii Consiliului Local al municipiului Ploiești de aprobare a SF-ului și a indicatorilor tehnico-economici.

16.3 - Predarea documentației SF se va realiza la sediul beneficiarului, pe bază de Proces Verbal de Recepție, conform cerințelor punctului 7 din caietul de sarcini.

***17. Începere, finalizare, întârzieri, sistare***

17.1 - (1) Prestatorul are obligaţia de a începe prestarea serviciilor în timpul cel mai scurt posibil de la primirea ordinului de începere a contractului.

(2) În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:

a) prelungirea perioadei de prestare a serviciului;

b) totalul cheltuielilor aferente, dacă este cazul, care se vor adăuga la preţul contractului.

17.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care:

i) orice motive de întârziere, ce nu se datorează prestatorului, sau

ii) alte circumstanţe neobişnuite susceptibile de a surveni, altfel decât prin încălcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

17.3 - Dacă pe parcursul îndeplinirii contractului prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

17.4 - În afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului.

***18. Ajustarea preţului contractului***

18.1 - Pentru serviciile prestate, plăţile datorate de achizitor prestatorului sunt tarifele declarate în propunerea financiară, anexă la contract. Tarifele unitare incluse in oferta vor rămâne nemodificate pe toata durata contractului.

18.2 - Pretul contractului este ferm si nu se ajusteaza, cu exceptia cazurilor prevazute de dispozitiile art. 2222 alin. (4) din Legea nr. 98 privind achizitiile publice cu modificarile si completarile ulterioare.

***19. Asigurări***

19.1 - (1) Prestatorul are obligaţia de a încheia, înainte de a incepe prestarea serviciilor, o asigurare de raspundere civila profesionala, ce va cuprinde toate riscurile ce ar putea aparea privind serviciile prestate, echipamentele, personalul propriu, precum şi daunele sau prejudiciile aduse către terţe persoane fizice sau juridice.

(2) Asigurarea se va încheia cu o agenţie de asigurare. Contravaloarea primelor de asigurare va fi suportată de către prestator din capitolul *“Cheltuieli indirecte”.*

(3) Prestatorul are obligaţia de a prezenta achizitorului, ori de câte ori i se va cere, poliţa sau poliţele de asigurare şi recipisele pentru plata primelor curente (actualizate).

19.2 - Achizitorul nu va fi responsabil pentru nici un fel de daune-interese, compensaţii plătibile prin lege, în privinţa sau ca urmare a unui accident sau prejudiciu adus unui muncitor sau altei persoane angajate de prestator, cu excepţia unui accident sau prejudiciu rezultând din vina persoanei achizitorului, a agenţilor sau a angajaţilor acestora.

19.3 - (1) In cazul in care prestatorul, prin activitatea desfasurata, produce pagube achizitorului, acesta din urma are dreptul de a se adresa direct asiguratorului cu care prestatorul a incheiat polita de asigurare pentru a fi despagubit.

(2) Asiguratorul va plati despagubirea nemijlocit achizitorului pagubit cu exceptia cazului in care prestatorul asigurat dovedeste ca l-a despagubit pe achizitor.

***20. Amendamente***

20.1 - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, fără organizarea unei noi proceduri de atribuire, în conformitate cu art. 221 din Legea nr.98/2016 privind achiziţiile publice, cu modificarile si completarile ulterioare.

20.2 Contractul de achiziţie publică va fi modificat, fără organizarea unei noi proceduri de atribuire, în următoarele situaţii:

a) atunci când contractantul cu care autoritatea contractantă a încheiat iniţial contractul de servicii este înlocuit de un nou contractant, în una dintre următoarele situaţii: drepturile şi obligaţiile contractantului iniţial rezultate din acordul-cadru/contractul de achiziţie publică sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului de achiziţie publică/ şi să nu se realizeze cu scopul de a eluda aplicarea procedurilor de atribuire prevăzute de prezenta lege;

b) atunci când modificările, indiferent de valoarea lor, nu sunt substanţiale conform art.221 alin.(1) lit.e) din Lg.98/2016;

c) in situatia prevazuta de art.221 alin.(1) lit.f) din Legea 98/2016;

d) atunci când modificările, indiferent dacă sunt sau nu sunt evaluabile în bani şi indiferent de valoarea acestora, sunt efectuate in baza clauzelor de revizuire mentionate din contract.

20.3 În cazul în care legislația română va fi modificată, iar modificările apărute vor avea impact asupra prevederilor prezentului contract, clauzele care vor fi afectate se vor modifica corespunzător, prin act adițional.

20.4 Orice modificare adusa contractului se va realiza prin act aditional.

***21. Subcontractanţi (daca este cazul)***

21.1 - Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

21.2 - (1) Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

21.3 - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

21.4 - Prestatorul poate schimba oricare subcontractant numai dacă acesta nu şi-a îndeplinit partea sa din contract.Schimbarea subcontractantului nu va schimba preţul contractului şi va fi notificată achizitorului.

21.5 - Prestatorul are dreptul de a implica noi subcontractanti, pe durata executarii contractului, cu conditia ca nominalizarea acestora sa nu reprezinte o modificare substantiala a contractului, in conditiile art. 221 din Legea nr. 98/2016, cu modificarile prevazute in H.G.nr.107/2017 si cele prevazute in O.U.G. nr. 45/2018.

21.6 - Pe parcursul derularii contractului, prestatorul are dreptul de a inlocui subcontractantii, ***cu acordul autoritatii contractante***, in urmatoarele situatii:

a) inlocuirea subcontractantilor nominalizati in oferta si ale caror activitati au fost indicate in oferta ca fiind realizate de subcontractanti;

b) declararea unor noi subcontractanti ulterior semnarii contractului de achizitie publica in conditiile in care serviciile ce urmeaza a fi subcontractate au fost prevazute in oferta fara a se indica initial optiunea subcontractarii acestora;

c) renuntarea/retragera subcontractantilor din contractul de achizitie publica.

21.7Noii subcontractanti au obligatia de prezenta o declaratie pe proprie raspundere prin care isi asuma respectarea prevederilor caietului de sarcini si a propunerii tehnice depuse de catre contractant la oferta, aferenta activitatii supuse subcontractarii.

21.8Autoritatea contractanta are obligatia de a solicita prezentarea contractelor incheiate intre prestator si subcontractantii declarati ulterior, care sa contina obligatoriu, cel putin urmatoarele:

a) activitatile ce urmeaza a fi subcontractate;

b) numele, datele de contact, reprezentantii legali ai noilor subcontractanti;

c) valoarea aferenta prestatiilor noilor subcontractanti.

21.9Contractele prezentate conform punctului 21.7 vor fi in concordanta cu oferta si vor fi anexa la prezentul contract.

21.10Autoritatea contractanta va efectua plati direct catre subcontractant/ subcontractantii care isi exprima optiunea in acest sens, printr-o instiintare, doar atunci cand prestatia acestora este confirmata prin documente agreate de toate cele trei parti, respectiv autoritatea contractanta, prestator si subcontracatant, sau de autoritatea contractanta si subcontractant atunci cand, in mod nejustificat, prestatorul blocheaza confirmarea obligatiilor asumate de subcontractant.

21.11 Subcontractantul/subcontractantii isi exprima optiunea de a fi platit/platiti direct de catre autoritatea contractanta, la momentul incheierii contractului de achizitie publica, sau la momentul introducerii acestora in contractul de achizitie publica.

21.12 Dispozitiile prevazute la art. 21.9 si art. 21.10, nu diminueaza raspunderea prestatorului in ceea ce priveste modul de indeplinire a prezentului contract de achizitie publica.

***22. Cesiunea***

22.1- Oricare dintre partile contractante are dreptul de a cesiona creantele nascute din prezentul contract, dar numai dupa primirea acordului scris al celeilalte parti, sub sanctiunea rezilierii contractului in conditiile prevazute de art.12.4.

***23. Forţa majoră***

23.1 - Forţa majoră este constatată de o autoritate competentă.

23.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

23.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

23.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

23.5- Dacă forţa majoră acţionează sau se estimează ca va acţiona o perioadă mai mare de 2 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretindă celeilalte daune-interese.

**24. *Incetarea contractului***

24.1 Contractul inceteaza de drept:

a) prin implinirea duratei pentru care a fost incheiat, conform art.6.1;

b) in cazul falimentului prestatorului, conform art.12.3;

c) in caz de forta majora conform art.23.5;

d) in caz de reziliere a contractului, in situatiile si conditiile prevazute in acesta;

e) prin acordul partilor.

24.2. Fără a aduce atingere dispoziţiilor dreptului comun privind încetarea contractului sau dreptului achizitorului de a solicita constatarea nulităţii absolute acestuia în conformitate cu dispoziţiile dreptului comun, achizitorul are dreptul de a denunţa unilateral contractul în perioada de valabilitate a acestuia în una dintre următoarele situaţii:

a) Prestatorul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit legislației achizițiilor publice;

b) Contractul nu ar fi trebuit să fie atribuit Prestatorului având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene;

c) În cazul modificării contractului în alte condiţii decât cele prevăzute de prevederile legale în vigoare.

***25. Soluţionarea litigiilor***

25.1 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

25.2 - Dacă, după 15 zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecatoreşti de la sediul autoritatii contractante.

***26. Limba care guvernează contractul***

26.1 - Limba care guvernează contractul este limba română.

***27. Comunicări***

27.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

27.2 - Comunicările între părţi se pot face şi prin telefon, sau e-mail cu condiţia confirmării în scris a primirii comunicării.

***28. Legea aplicabilă contractului***

28.1 - Contractul va fi interpretat conform legilor din România.

Părţile au înteles să încheie azi .......................... prezentul contract în 2 (două) exemplare, câte unul pentru fiecare parte.

**ACHIZITOR, PRESTATOR,**

**MUNICIPIUL PLOIESTI**